Freundel Stuart
Freundel Stuart (natus die 27 Aprilis 1951 in paroecia S. Philippi) est causidicus et politicus Barbatae.

Alumnus est universitatis Indiarum Occidentalium ubi scientiae politiciae et iuribus studuit. Sodalis est factionis democraticae laboris. Iam minister a rebus internis merens, a mense Maio 2010 primus minister ad interim factus est, primo ministro Davide Thompson morbo pancreatico affecto. Quo die 23 Octobris 2010 mortuo, Freundel Stuart successor eodem die a factione selectus, a gubernatore generali rite promotus est. Factione in comitiis diei 21 Februarii 2013 victrice, officio suo confirmatus est.

Bibliographia 
 "PM says Barbados moving towards Republic" in Jamaica Observer (23 Martii 2015)
 Rhonda Thompson, "Stuart member of Queen's Privy Council" in Nation News (24 Ianuarii 2014)

Nati 1951
Homines vivi
Incolae Barbatae
Gubernatores civitatum
Alumni Universitatis Indiarum Occidentalium
Politici insularum Caribicarum